Document ID: /roh_data/filtered/fineweb-2-filterrobots_roh.jsonl.gz/67928

Suenter ch'il deal cun il concern da telecommunicaziun Sunrise ha fatg naufragi, datti ina midada a la testa da UPC. Baptiest Coopmans succeda a Severina Pascu che mida suenter in onn e mez a la testa da UPC tar Virgin Media, la pli gronda societad affiliada da Liberty Global, la possessura da UPC. Coopmans duaja cuntinuar cun la strategia da creschientscha da fin qua, hai num en ina communicaziun.
Il favrer passà aveva Sunrise dà enconuschent ch'ins veglia cumprar il gestiunari da raits da cabels UPC per 6,3 milliardas francs. La cumpra è però fruntada sin resistenza vehementa tar ils acziunaris. L'october è il deal lura vegnì ditg giu definitivamain. En consequenza han demissiunà l'entschatta dal 2020 il schef da Sunrise, Olaf Swantee, il president dal cussegl d'administraziun Peter Kurer ed il vicepresident Peter Schöpfer.
Ord l'archiv
RTR novitads 08:00